
1 straipsnis. 25 straipsnio pakeitimas
Pakeisti 25 straipsnio 3 dalį ir ją išdėstyti taip:
„3. Trumpalaikiams ar siauresnės paskirties klausimams spręsti, konkretiems pavedimams vykdyti Seimas iš savo narių gali sudaryti tyrimo, kontrolės, revizijos, parengiamąsias, redakcines ir kitokias laikinąsias komisijas. Laikinosios tyrimų komisijos, sudarytos ypatingos valstybinės svarbos klausimui ištirti, įgaliojimus, jos sudarymo, darbo tvarkos pagrindus, veiklos rezultatų pateikimo Seimui bei atskirosios nuomonės dėl išvados pareiškimo ypatumus nustato Lietuvos Respublikos Seimo laikinųjų tyrimo komisijų įstatymas.“ 

2 straipsnis. 73 straipsnio pakeitimas
Pakeisti 73 straipsnio 2 dalį ir ją išdėstyti taip:
„2. Iniciatoriai turi pateikti Seimui nutarimo dėl laikinosios kontrolės arba tyrimo komisijos sudarymo projektą, kuriame nurodomas tokios komisijos sudarymo tikslas, uždaviniai ir jos įgaliojimai. Seimui teikiamame  nutarimo projekte dėl laikinosios tyrimų komisijos, sudaromos ypatingos valstybinės svarbos klausimui ištirti, turi būti pagrindžiama, kad išpildyti reikalavimai nurodyti Lietuvos Respublikos Seimo laikinųjų tyrimo komisijų įstatymo 2 straipsnio 1 dalyje. 

3 straipsnis. 75 straipsnio pakeitimas
Pakeisti 75 straipsnio 3 dalį ir ją išdėstyti taip:
„3. Laikinųjų kontrolės arba tyrimo komisijų įgaliojimus nustato įstatymas. Laikinosios tyrimų komisijos, sudarytos ypatingos valstybinės svarbos klausimui ištirti, įgaliojimus, jos sudarymo, darbo tvarkos pagrindus, veiklos rezultatų pateikimo Seimui bei atskirosios nuomonės dėl išvados pareiškimo ypatumus nustato Lietuvos Respublikos Seimo laikinųjų tyrimo komisijų įstatymas.“ 

4 straipsnis. 76 straipsnio pakeitimas 
1.	Pakeisti  76 straipsnio pavadinimą ir jį išdėstyti taip: 
“Laikinosios kontrolės arba tyrimo komisijos sprendimai ir jų pateikimas Seimui.“
2.	Pakeisti 76 straipsnio 1 dalį ir ją išdėstyti taip:
„1. Laikinoji kontrolės arba tyrimo komisija, atlikusi pavestą darbą, surinktus ir apibendrintus duomenis, išvadą ir parengtą nutarimo projektą pateikia Seimui. Laikinosios tyrimų komisijos, sudarytos ypatingos valstybinės svarbos klausimui ištirti, veiklos rezultatų pateikimo Seimui ypatumus nustato Lietuvos Respublikos Seimo laikinųjų tyrimo komisijų įstatymas.“ 

